Daily View – P.M. – บล.กสิกรไทย
สรุปภาวะตลาดเช้า SET Index ปรับขึ้น 3.29 จุด (+0.21%) ป …
5 ก.ค. 2560

สรุปภาวะตลาดเช้า 
SET Index ปรับขึ้น 3.29 จุด (+0.21%) ปิดภาคเช้าที่ 1,577.40 จุด ด้วยมูลค่าการซื้อขาย 15,626.87 ลบ.          Most Positive Impact: AOT (+1.44 จุด), U (+0.57 จุด), TOP (+0.51 จุด)
Most Negative Impact: EA (-0.28 จุด), KBANK (-0.24 จุด), TISCO (-0.22 จุด)
แนวโน้มตลาดบ่าย
SET รีบาวด์กลับขึ้นมา อย่างไรก็ตามปริมาณการซื้อขายยังคงเบาบางเพียง1.56 หมื่นล้านบาท ซึ่งยังต่ำกว่าเฉลี่ยนับตั้งต้นปีค่อนข้างมากที่ 20.5 หมื่นล้านบาท โดยกลุ่มที่หนุนตลาดวันนี้ได้แก่ กลุ่มขนส่ง (+1.59 จุด) กลุ่ม ICT (+0.70 จุด) และกลุ่มวัสดุก่อสร้าง (-0.44 จุด) ทั้งนี้กลุ่มที่กดดันตลาดได้แก่กลุ่มพลังงาน (-0.79 จุด) และกลุ่มการเงิน (-0.08 จุด)
กลุ่มธนาคารฯขนาดเล็กวันนี้ถูกแรงขายกดดันค่อนข้างหนัก โดยเฉพาะ TISCO ปรับร่วงกว่า 3.67% มองเป็นผลมาจากความกังวลของนักลงทุนต่อพอร์ตสินเชื่อส่วนบุคคลและเครดิตการ์ดที่ได้มาจาก Standard Charter จะได้รับผลกระทบจากมาตรการคุมหนี้สินภาคครัวเรือนของ ธปท. ทั้งนี้ คาดว่ามาตรการของ ธปท. จะเน้นไปที่การลดวงเงินและดอกเบี้ยของสินเชื่อบัตรเครดิต ซึ่งจะกระทบกับสินเชื่อ Credit Card ของ TISCO ที่ประมาณ 4 พันล้านบาทคิดเป็นเพียง 1.3% ของสินเชื่อทั้งหมด แต่หากรวม Personal Loan อีก 7 พันล้านบาท จะคิดเป็น 4% ของสินเชื่อทั้งหมด มองผลกระทบที่จะเกิดขึ้นมีค่อนข้างจำกัด ขณะที่ผลประกอบการงวด 2Q60 ของ TISCO คาดว่าจะมีกำไร 1.46 พันล้านบาทเติบโต 20.8% การปรับลดลงของราคาในวันนี้จึงเป็นโอกาสในการเข้าเก็บสะสม เช่นเดียวกับ KKP ที่โดน Sentiment เชิงลบของ TISCO ก็เป็นโอกาสในการเข้าซื้อเช่นกัน โดยงวด 2Q60 คาดว่า KKP จะมีกำไรสุทธิ 1.41 พันล้านบาทเติบโต 8.8% YoY
กลยุทธ์วันนี้เลือกหุ้นที่มีโอกาส Outperform ตลาด แบ่งเป็น กลุ่มหุ้นผลประกอบการงวด 2Q60 เพิ่มขึ้นโดดเด่น MTLS MEGA และ กลุ่มที่ Low PER &amp; High Dividend Yield และผลประกอบการงวด 2Q60 ทรงตัวหรือฟื้นตัวดีขึ้น ธนาคารฯ BBL SCB KKP อสังหาฯ LH PSH เป็นชุดหุ้นเด่น นอกนั้นยังชื่นชอบกลุ่มหุ้นที่พบจุดต่ำสุดไปแล้ว ADVANC หุ้นพลังงานฟื้นตัวตามราคาน้ำมัน PTT PTTEP และ รับเหมาฯ STEC CK UNIQ* (*KS Research ไม่ได้ออกบทวิเคราะห์)
หุ้นแนะนำ : MTLS MEGA KKP LH PSH
หุ้นเก็งกำไรระยะสั้น: VNT เป้าหมายทำกำไร 21.50 บาท ตัดขาดทุน 18.50 บาท
Alternative Trading:
SET50 Futures: S50U17 ให้รอ Follow Short เมื่อดัชนีลงต่ำกว่า 990 จุด โดยมีเป้าหมายที่ 980 จุด ตัดขาดทุน 994 จุด
 
 